في امسية جديدة من رمضان القيمي يجمعنا يكون ضيفنا فيها والداعية الإسلامي البشمهندس فاضل سليمان وداعية اسلامي معروف له برامج وهو مدير مؤسسة اهلا ومرحبا معنا ليحدثنا عن قصة المرأة
مرحبا بك ضيفنا العزيز الاستاذ الفاضل سليمان اترككم معه متابعينا الاكارم وارجو لكم طيب المتابعة طيب بارك الله فيكم. شكرا دكتور عمر واشكر الاخوة جميعا في مركز انسان على هذه الدعوة
آآ انا الحقيقة مش محضر حاجة اقولها لكم. انا هاتكلم من قلبي وهكلمكم النهاردة عن تلات كتيبات اه للاطفال. اربع كتيبات الاول اسمه ايثي يزن فور كيدز آآ يعني الالحاد للاطفال كتاب مصور آآ بيقدم الالحاد للاطفال وبيفهمهم باختصار ليه الناس آآ
اجدادهم وابائهم وامهاتهم كانوا محتاجين الدين زمان آآ وباختصار بيقول للاطفال ان زمان الانسان ما كانش متطور. فكان مش لاقي علاج للامراض. فكان بيحتاج الى قوة اكبر منه ان هو يدعوها انها تنقزه من الامراض والكلام ده
آآ لكن دلوقتي خلاص الانسان بقى متطور وبيقدر يلاقي علاج للامراض وبيلاقي حل للمشاكل كلها. فاصبح مش محتاج اله ولا محتاج الدين وبعدين كتاب اخر اسمه هيومانيزيم كيف نعيش بدون اله
الحقيقة هذا المفهوم هو اخطر مفهوم وهو مفهوم ذكي جدا الحقيقة ليه؟ لان الالحاد مفهوم عدمي سلبي آآ مش مش لطيف انك تخش في ناس عندهم الهوي تقول لهم ما فيش اله وما فيش دين
فمفهوم صدامي شوية انما الهيما نزل بيقول لك احنا عندنا دين جديد وفي كمان اله الاله فيه هو الانسان نفسه هتقول لي الانسان خالق هقول له اقول لك لأ الانسان مش هو الخالق
فيه خالق او ما فيش خالق مش مهم ما نقدرش حتى نتأكد اللي احنا متأكدين منه من وجودنا احنا. الانسان احنا موجودين هنعمل دين احنا محوره احنا مركز هزا الدين
وحتى بيقدم للاطفال في اول صفحة على طول لما تفتح الكتاب الشخصيات المشهورة اللي بتعتنق الهيومانيزيم وواحد منهم اللي هو الولد اللي اسمه ريد كليف اللي هو الممثل بتاع سلسلة افلام هاري بوتر. ازن بقى محبوب جدا للايه ؟ يعني شخصية محببة للاطفال
طيب المشكلة اللي هيقعوا فيها في الهيومانيزم هي ايه طب مين هيقول الصح والغلط مين هيقول الحلال والحرام؟ مين هيقول نقدر نعمل ايه وما نقدرش نعمل ايه؟ كتاب تالت اهو عن آآ وات از رايت ان وات از رونج هودي سايز مين اللي يقرر الصح والغلط
ويقول لك ان عقل الانسان قادر على معرفة الصح والخطأ ومش محتاجين قوة اكبر مننا عشان ده ازا احنا بنتكلم على ان المفاهيم الحضارة المادية دلوقتي اخرجت الله سبحانه وتعالى خارج المعادلة
اصبح مفهوم النجاح والفلاح هو بالنسبة للرجل يعني تحقيق الثروة تحقيق المال هم هيحطوا المعايير. ايا كان هي المعايير اللي هنتكلم فيها بعدين. لكن هم خرجوا فكرة وجود اله برة المعادلة سواء موجود او مش موجود. خرجوه برة معادلة الحياة
هذا قاد الى مفهوم اخر بقى خطير جدا هو موضوع كلامنا النهاردة وهو موضوع نزل اللي هو النسوية وليه احنا محتاجين برضو للاطفال وجايب لك برضه البنت بتاعة هاري بوتر آآ من ضمن الفيمنيست والكلام ده كله
ده بقى موضوع احنا عايزين نتكلم فيه. هو ده الموضوع اللي انا جاي اتكلم فيه النهاردة الحقيقة قبل ما اتكلم في انا لازم اتكلم في حاجة بانه هناك نوعين من
نوعين من النساوية نسوية راديكالية اللي هي النسوية اللي صوتها عالي النهاردة وهناك مفهوم اخر اذا جاز نسميه وسطي او معتدل هو مفهوم تحرير المرأة مفهوم رد الاعتبار للمرأة المرأة كانت متاعا بتورث
في الغرب المرأة بتاخد اسم عيلة زوجها ليه لان العبد بياخد اسم ايضا سيده. فالمرأة تعتبر عبد وكان هناك حتى قرنين اتنين مضوا مش تلات قرون كان هناك اسواق لبيع الزوجات. كان ممكن الرجل يبيع زوجته او يبيع العبد بتاعه
فلما جه الاسلام من الف وربعميت سنة جه عشان يغير مفاهيم كثيرة جدا منها الانحياز للرجل ان الرجل افضل من المرأة انا كرجل واختي المرأة من هو قدوتنا؟ من مثلنا الاعلى؟ مين المثل الاعلى بتاعنا ؟
النبي صلى الله عليه وسلم لقد كان لكم في رسول الله اسوة حسنة لمن كان يرجو الله واليوم الاخر جزاك الله خير طب مين كمان بعد النبي القرآن بيقول لي ميم مثلك
انا كرجل عربي امرأتان هما مثلي الاعلى وضرب الله مثلا للذين امنوا. كلهم رجال ونساء امرأة فرعون اذ قالت رب ابن لي عندك بيتا في الجنة ونجني من فرعون وعمله ونجني من القوم الظالمين. ومين كمان؟ ومر الايام
عمران التي احصنت فرجها فنفخنا فيه من روحنا وصدقت بكلمات ربها وكتبه وكانت من القانطين امرأتين هل انتم متخيلين ان الكلام ده كان سهل على العرب من الف وربعمية سنة
الرجل العربي عشان يقال له ان مثلك مثلك الاعلى امرأتين ومش عربيتين كمان. ومنهم واحدة اسرائيلية. وكان بين بني اسرائيل وبين العرب كان هناك شحناء كبيرة وعداوة تاريخية من قبل الاسلام
من قبل ظهور النبي صلى الله عليه وسلم كان هناك عداء وكان اليهود يتوعدون العرب انه جاء زمان اخر نبي اخر الزمان. طبعا متوقعين انه هيطلع من وسطهم زي ما معظم الانبياء كانوا من وسطهم انبياء بني اسرائيل كتير
وسيظهر ونتبعه ونقتلكم قتل ارما وعادوا والكلام ده كله عشان ييجي القرآن يخاطب العرب في هذا الوقت ويقول للرجل العربي مريم الاسرائيلية مثل لك هي مثلك الاعلى احصنت فرجه ونفخنا فيها مر فيه من روحنا وصدقت بكلمات ربها وكتبه. والتانية قبطية برضه مش عربية
قبطية مش يعني مسيحية قبطية يعني مصرية. اللي هي امرأة فرعون انا الكلام مش سهل هل معنى كده ان الاسلام دين منحاز للمرأة لأ اوعى تفتكر كده. ليه ؟ لان ايضا نفس السورة سورة التحريم. ضربت مثلا لكل الكفار رجال ونساء
امرأتين برضو ضرب الله مثل مثلا للذين كفروا امرأة نوح وامرأة لوط كانتا تحت عبدين من عبادنا صالحين فخانته فلم يغني عنهما من الله شيئا وقيل ادخلا النار مع الداخلين
هذا احسن تكريم للمرأة. وهو انك ما تنحازش ما تقولش انا منحاز للمرأة وعايز اساويها بالرجل انت كده بتقول انها اقل من الرجل وانت تريد ان ترفعها. الاسلام لا ينحاز
القرآن لا ينحاز راجل امرأة زي بعض مش متماثلين لكن ما فيش حد افضل من التاني بسبب جنسه ومثل الكفار كلهم برضه امرأتين. كافرتين الله! طب مين افضل اهو! مين افضل؟ اسمع ان المسلمين والمسلمات والمؤمنين والمؤمنات والقانتين والقانتات
الصادقين والصادقات والصابرين والصابرات والخاشعين والخاشعات والمتصدقين والمتصدقات والصائمين محرجات والصائمات برضو اربع حركات والحافظين فروجهم والحافظات والذاكرين الله كثيرا والذاكرات اعد الله لهم مغفرة واجرا عظيما. نفس المغفرة ونفس الاجر
ما فيش جامع رجالي وجامع حريمي طب ده في الثواب طب وايه اخبار المسئولية؟ مين عليه مسؤولية اكتر؟ وما كان لمؤمن ولا مؤمنة زي بعض. اذا قضى الله ورسوله امرا ان يكون له
الخيرة من امرهم. ومن يعصي الله ورسوله ذكر او انثى. فقد ضل ضلالا مبينا وربنا قال اني لا اضيع عمل عامل منكم من ذكر او انثى. بعضكم من بعض فهذه هي لو هنقول ان هناك معتدل هو ده الصحيح. هو ده الفيمنيزم المعتدل. انما اللي يقول للمرأة
والنسوية او المبادئ العقلية اللي عمالة تطلع دلوقتي اللي بتقول للمرأة ان المعيار بتاع النجاح هو الرجل بدأ يحط من شأن المرأة. ازاي بقى ؟ تعال نفهم الحتة دي قلنا ان الحضارة المادية اخرجت الله سبحانه وتعالى من المعادلة. فاصبح
العلاقة بالله ليست هي معيار النجاح والفلاح الاسلام الانسان الناجح الفلاح كل الفلاح بالقرب من الله اذا رضي الله عنك فقد افلحت. حي على الفلاح بايه بانك تذهب وتصلي وتتعبد وتقترب من الله
اما الحضارة المادية فمعيار النجاح بالنسبة للرجل هو الوصول للسلطة وتحصيل المال رجل اصبح مليونير ملياردير يبقى ناجح الاسلام من الممكن ان تكون مليونير وملياردير بل الاسلام يريدك ان تكون مليونيرا ومليارديرا لكنه لا يضحك عليك
ويخدعك ويقول لك انك قد اصبحت ناجحا. لسة ما انتاش ناجح. الله! ده انا بقيت ملياردير! ده انا عندي يعني شركات واموال الا تحصى برضو مش ناجح. النجاح في ان تكون قريب من الله سبحانه وتعالى
لكن الاسلام يريدك ان تكون غنيا لكن لا يخدعك ويقول لك هذا هو النجاح سلطة وصلت للسلطة بقيت رئيس بقيت وزير بقيت عندي فيه سلطة تحتية. الاسلام يريدك ان تكون قويا لكنه لا يخدعك ويقول لك
ان هذا النجاح معنا بقى المفاهيم الغربية وجهت كلامها للمرأة وقالت للمرأة ايه النجاح معيار النجاح بالنسبة لك هو الرجل اذا اصبحت مثل الرجل فانت ناجحة قد افلحت بالتالي المرأة اللي تقص شعرها قصير ويبقى شكلها كده الة جرسون كده زي الرجالة هي ينظر لها باحترام امرأة قوية. ليه؟ لانها بتشبه الرجل
يلبس مموه هينظر لها باحترام ليه تشبه الرجل وقود جرار يشبه تقود طائرة تشبه هذا نجاح عندهم في الاسلام ممكن امرأة تقود جرار ممكن امرأة تقود طائرة لكن الاسلام لا
دعوها ويقول لها انت اصبحت ناجحة. لا لا لا. هذا ليس النجاح اعمل لي تعال ما دام يجوز يجوز. لكن هذا ليس نجاح النجاح في ان تكوني قريبة من الله
ان يرضى الله عنك هو ده الاساس هو ده الاساس. النهاردة للاسف الشديد بقى الوضع خطير. ليه المفاهيم النسوية الراديكالية. اللي هي الراديكال فمينيزم وهي وهي السائدة. يعني انت هتحاول تبحث عن الفيمنيزم الوسطي مش هتجد الا الخط الاسلامي
الخاطب اسامي المعتدل لا اتكلم عن الخط الاسامي المتشدد ولكن الخط الاسلامي المعتدل القرآن والسنة هو ده الذي رفع فعلا من شأن المرأة اللي قال للمرأة ما تحطيش الراجل في دماغك
ما تحاوليش تثبتي انك مساوية له لان ده معناه انك اقل منه بتحاولي تتساوي معه. انت اصلا متساوية له. هو ربنا خلاص تكلم عنكم انتم الاتنين ربنا قال لكم نفس الثواب ولكم نفس العقاب بما يعني يناسب الطبيعة
طبيعة الرجل وطبيعة المرأة للاسف بدأ النهاردة المفاهيم الراديكالية النسوية الراديكالية الراديكال في تتسرب الى عقول كثير من النساء المسلمات تأتيني حالات كثيرة جدا امرأة تكلمني تقول لي انا انا انا تعبانة انا مش قادرة. انا باصلي ومحجبة لسة لكن
مش بحب زي زمان ليه ؟ بعض الحاجات في القرآن اللي بتقول كزا ، وبعض الحاجات في السنة اللي بتقول كزا ، وهو فعلا مش عارف ايه ، وهو فعلا اه ويبدأوا بقى يجيبوا لي بقى
بتاعة المرأة دي كلها وعامل انا في ذكرى وعبرة السنة دي مش هقعد اخوض في الشبهات دي دلوقتي انا عامل في ذكرى وعبرة حلقتين عن الموضوع دوت. في العشرة الاواخر
البنات دول لما بيجوا لي كده بقول لهم طيب انا هاقول لكم حاجة طالما انتم كده مهتمين بالكلام ولازم الكلام يكون بحساسية عشان ما يجرحش احد انا هقول لكم على حالة وتقولوا لي
الشخص ده عنده حق في كلامه في مشاعره ولا لأ رجل يأتيني ويقول لي انا الحقيقة تعبان جدا نفسيا. ليه في حديث كده تاعبني هل ده صحيح ان لما الرسول عليه الصلاة والسلام قال لرجل الك ام؟ قال نعم. آآ او بلى. قال
اه فالزم قدمها فثم الجنة يعني رح اقعد تحت رجلين امك الجنة انا اسف. تحت رجلين امك الحديس ده صحيح قلت له اه صحيح طب وانا؟ لا يمكن انال هذه المنزلة يعني ما فيش حديث بيقول ان الجنة تحت اقدام رجال
ما فيش يعني انا لن انال هذه المكانة ابدا لمجرد اني ولدت ذكر كل ذنب في الدنيا اني رجل البنات اللي يسمعوا الكلام ده بعمل كده دايما مع الحالات دي
يسمعوا ويسكتوا يقول لهم قبل ما تحكموا وتقولوا لي عنده حق في مشاعره دي ولا لأ ؟ هاقول لكم كمان ايه تاني قال لي طب والحديد ده كمان صحيح؟ اللي هو لما رجل راح للرسول عليه الصلاة والسلام وقال له من احق الناس بصحبتي يا رسول الله؟ قال امك
قال ثم من؟ قال امك ثم من على امك خلف الممان قال ثم ابوك صحيح؟ قلت له اه صحيح ده ده متفق عليه الواد بقى هيتجنن ليه ؟ ليه ؟ طب طب ليه مش امك وابوك؟ طب ليه يا سيدي مش مسلا امك؟ وتاني واحد ثم من؟ يقول له ثم ابوك. طب
امك ثم امك ثم لازم تلاتة ام ايوة قال لي انت حضرتك عارف. انا امي بتستخدم الحديس ده ازاي ؟ دايما تقول لي امك ثم امك ثم امك وما تقولش حتى ثم ابوك وده للاسف
النساء بيعملوا كده. لكن هو تعبان قال لي انا تعبان من الحديد ده انا لم انال هذه المكانة ابدا لمجرد ان انا حظي السيء اني ولدت ذكر اقول له ايه
اقول له ايه؟ وده كمان صحيح الحديث اللي بيقول ان المرضع مع كل مصعب يمصها الرضيع من ثديها آآ تغفر لها ذنوبها وفي يعني انا مش فاكر بصراحة الحديس لكن يعني يعني
خير كتير جدا وثواب كبير جدا في الارضاع. يقول لي ما فيش رجل هينال تقول له يعني لو انت تعرف ترضع رضع. قال لي ما اعرفش ارضع. طب انا زنبي ايه ما اعرفش ارضع
انا ايه ذنبي اني مش امرأة؟ ايه ذنبي ان انا مش انثى؟ وبعدين اتوقف هنا واقول للاخوات ايه رأيكم عنده حق ان يكون عنده المشاعر دي ام لا؟ كلهم بلا استثناء قالوا بصراحة عنده حق. عنده حق يشعر بكده. عنده حق يشعر ان القرآن او ان السنة في الاشياء دي منحازة للمرأة
طب ايه رأيكم بقى انه هذا الكلام لم يصدر من قبل ولا يصدر لم يصدر حتى الان من اي رجل اطلاقا اطلاقا ليه السؤال لماذا لماذا لا يسأل اي رجل هذه الاسئلة
هل لان الرجال كلهم ما شاء الله عقلاء ابدا هناك رجال يعني كتير جدا في منتهى التفاهة ولكن مهما بلغت تفاهة هذا الرجل لن يقول هذا الكلام ليه ليه ما فيش حد بيفكر كده
عارفين ليه عشان لا توجد ايديولوجي تقول للرجل ان المرأة معيار النجاح. فيفضل باصص للمرأة ويريد ان ينال ما عند المرأة لكن هناك ايديولوجي تقول للمرأة ان الرجل هو معيار النجاح. فتبقى المرأة شايلة الراجل فوق دماغها وماشية بقى
عايزة في كل حاجة تبقى زي الراجل هتلبس زي الراجل وتقص شعرها زي الراجل وتعمل مش عارف ايه زي الراجل وهتلعب مصارعة زي الراجل هذه المشاعر اللي فيها غضب احتياج للمساواة في كل شيء زي الرجل موجودة عند كثير من النساء
ما عدا الرياضيات. يعني تبقى واحدة آآ ملحدة ورياضية تلعب آآ سباحة تلعب آآ عدو تلعب رياضة. لا تشعر بهذه المشاعر ولا تريد ان تتزوج رجل ليه؟ لانها عارفة ان ازا تعاملنا مع رجال زي النساء وبقت السباقات كلها مختلطة هتروح في داهية. مش هتكسب ولا ميدالية. ليه؟ انظروا في الارقام القياسية بتاعة
اولمبياد ارقام الرجال احسن كثيرة من ارقام النساء، لان الرجل خلقته كده انه اقوى في الخلقة في في القوة في البدن من المرأة. فبيحقق يعني ارقام افضل في سباقات العدو في سباقات
السباحة في كل السباقات. اذا لو تساووا تماما هنا واصبحت هناك سباقات واحدة للرجال والنساء ستظلم المرأة حتى المرأة الملحدة لانها رياضية وتعلم انها هذا ليس عدلا هذا ليس قسطا لا تريد ان تتساوى برجلا
هذه هي المسألة. المشكلة الان ان النساء بيسمعوا كثيرا جدا للمشككين الذين يشككون الاسلام ويشككون في السنة ويشككون في القرآن. ويدعون ان الاسلام منحاز للرجل ضد المرأة وهذا غير صحيح. وهي تقول طب ما هو دية الرجل دية كاملة ودية المرأة نصف دية. والله البنت بتقول لي يعني
انا نصف انسان انا مسواش والراجل هو اللي يسوى يسوى قدي مرتين. قلت لها بالعكس. آآ بالعكس لما تنظري للامر يعني ايه دية الرجل هدية كاملة ودية المرأة نصف دية
يعني اذا رجل قتل زوجته واولاده ياخدوا مبلغ يساوي مائة ناقة. وليكن الناقة مسلا بالف يبقى مائة الف مسلا لكن اذا قتلت المرأة زوجها الرجل ياخد خمسين الف يبقى مين المنتفع اكثر
المسألة ان الاسلام ما بينحازش لا للذكر ولا للانثى ولكن لان الذكر الصح وفي الطبيعي هو البراد وينر. هو الذي يكسب القوت بتاع الاسرة هو الذي يضع الطعام على الطاولة
لما يموت المصيبة اكبر بالنسبة للاسرة فتعطى الاسرة ضعف ما لو مات احد افراد الاسرة ممن ليسوا هم الذين يكسبون القوت والعيش فالاسلام هنا لا ينظر لمسألة رجل. الاسلام ينظر لمصلحة الناس. ولكن المشكلة هو في عدم الثقة
الله سبحانه وتعالى هذا اصبح منتشر بنسق في كل الناس تركب الطائرة ما بتسألش مين الطيار واسمه ايه وهاتوا لي السي في بتاعه. عايز اشوف السيرة الذاتية بتاعة الطيار. كم ساعة قبل كده؟ عايز اعرف خبرته قبل ما اركب الطيارة. ما حدش بيعمل كده
بتروح للطبيب بيكتب لك آآ روشتة وبتاخد الروشتة وبتروح تصرفها من من الصيدلية وبتاخد الدواء عمي هاني بمنتهى الثقة ما بتمسكش بتناقش الطبيب. ايه ده! سانية واحدة! ليه خمسمية مللي جرام كل ست ساعتها
ليه مش كل تمن ساعات؟ لأ اقنعني انا عايز اقتنع انا عايز افهم الحكمة محدش بيعمل كده ليه هناك ثقة في الطبيب الله هناك ثقة في الطبيب وهناك ثقة في الطيار وهناك ثقة في السب
باكو هناك سقة في كل الدنيا. لكن ما فيش سقة في الله هي دي المشكلة عشان كده وما كان لمؤمن ولا مؤمنة اذا قضى الله ورسوله امرا ان يكون لهم الخيرة ولا تختار ما دام ربك اختار
من امرهم لا انت ولا هي. ومن يعص الله ورسوله. سواء انت او هي. فقد ضل ضلالا مبينا. هو ده هو ده الدين الاستسلام الكامل لاوامر الله احط ثقتي في الله. هو ده الاساس. لكن طبعا انا لا انكر ان هناك
بعض التفاسير اللي نحت ناحية ذكورية وبعض الشروحات التي نحيت ناحية ذكورية وهذا لان الثقافة كانت عاملا الاسلام القرآن والسنة الصحيحة. بس كل ما هو غير ذلك قابل للاخذ والرد والجدال فيه قابل انه يكون صح او يكون خطأ رأي اي عالم
في الدنيا. قابل يكون صح او خطأ. رأي اي مذهب في الدنيا قابل يكون صح او يكون خطأ. لكن القرآن والسنة الصحيحة لا جدال فيهم. اذا اذا تشكل على الانسان
فهم نص قرآني او سنة صحيحة لو حديس ضعيف. انا مش محتاج حتى ادافع عنه. خلاص. لكن اذا كان حديثا صحيحا نحتاج ان احنا نبحث عن الحكمة نبحث عن الحكمة. هو ده الاساس في هذا الامر
جزاكم الله خيرا. انا لا اريد ان اطيل عليكم. لكني فقط داخلي معبأ الحقيقة. لان انا يعني انا انا مصب للمشاكل الحمد لله. يعني طول ما انا قاعد بيأتيني. الحق حصل كزا
الحق ابني كزا الحق بنتي كزا الحق زوجي كزا الحق زوجتي كزا. يعني ما حدش بيقول لي الحق ابني خطب. الحق بنتي نجحت ما الحمد لله. يعني عندنا في مصر بيقول فهمكم مدعية وفي فرحكم منسية. فالناس بتنساني في الفرح وما بيدونيش اخبار حلوة. لكن بيصب عندي المشكلات دي. وانا بدأت
في اخر سنتين نمو شديد وتصاعد شديد لمسائل آآ المشكلات النفسية اللي عند كثير من الاخوات نتيجة عدم فهمهم للاسلام ولا للمسألة النسوية. حاجة اخيرة قبل ما اقفل بقى يا جماعة شايفين دي طاقية سودا يعني انا لابس طاقية عشان خاطر انا انا ما لبستش طاقية كتير بس آآ عشان خاطر الحلقين قافلين فانا
في عندي طاقية اخرى بيضا وفيه طاقية حمرا وفيه طاقية صفرا. هناك طواقي كتير جدا فكل انسان مننا عنده عدة طواقي كل هوية من هوياتك طاقية كونك مسلم فهذه هوية. طاقية انت لابسها. لابس طاقية المسلم
بتجمعك بمن هم مثلك من الرجال والنساء المسلمين والمسلمات وتفرقك عن من هم غيرك غيركم يعني اللي غير مسلمين انا رجل هذه التقية مختلفة هوية اخرى هوية الرجل المسلم. هوية رجل
فاجمعني بمن هم مثلي سواء مسلمين او غير مسلمين. وتفرق تفرق بيني وبين من هم غيري. اللي هم النساء مسلمات وغير مسلمات هناك هوية تالتة مسلا وليكن آآ اني مصري. هذه هوية تالتة. تجمعني بالمصريين حتى الملحدين منهم. ما هي دي الهوية بتاعتنا. كلنا
مع بعض فيها وتفرق بيني وبين الاخوة اللي ليسوا من مصر هناك اهوية رابعة وهي مسلا اني غير مدخن فاجمعني بغير المدخنين وتفرق بيني وبين المدخنين. هذه هواية اخرى لو انا مسلا بشجع الكورة انا مسلا
لا قدر الله يعني اهلاوي او زملكاوي انا ما بشجعش كورة يعني اذا هويتي هنا عندي هوية الاهلاوي وهوية الزملكاوي. هذه هوية ايضا طيب لو انا فيمنيست من دعاة النساوية
هذه هوية ايضا المشكلة ايه المشكلة تحدث عند اي انسان لما الهوية الاسلامية تكون اقل اهمية عنده من الهويات الاخرى فيبدأ يحاكم الهوية الاسلامية بقيم الهويات الاخرى فلما تبقى الفيمي لازم اعلى من الهوية الاسلامية
ساحاكم النصوص الاسلامية قرآن وسنة بقيم اسقط على طول. المفروض العكس الهوية الاسلامية هي اعلى على هوية عندي احاكم كل الهويات الاخرى بقيم الاسلام بقيم الهوية الاسلامية. فوالله لما افتح كده اقول لك والله المرأة المفروض انها
اها تأخذ نفس الاجر اذا عملت نفس الوظيفة لان في كل دول الغرب المرأة بتاخد اقل معظم دول الغرب مش كلها آآ بتاخد اقل من الرجل ازا عملوا نفس الوزيفة في نفس الشركة
بقول والله هذا كلام عدله ويتماشى مع الاسلام فعلا ولا تبخشوا الناس اشياءهم. انا موافق على ده في خلاص طيب وبعدين تيجي حاجة تاني يقول لك والله ده المفروض ان المرأة يعني آآ آآ مش عارف تعمل ايه وايه وحاجات ما لهاش دعوة
يعني حاجات ضد الاسلام. المفروض ان المرأة آآ مسلا آآ يكون عندها الحرية في انها تعرف رجال خارج الزواج مسلا. لا لا لا لا هذا الكلام ضد الاسلام. لا مرأى على رجل عندنا. انا مش موافقة ليه؟ لاني احاكم الفيمونيزم بقيم الاسلام
لكن لما يبقى اعلى يبقى هاخد الكلام ده على ان هو القرآن واحاكم القرآن بقيم هذا. هذه هي المصيبة. هذه هي المصيبة لذلك مسألة ان الهوية الاسلامية تكون اعلى هوية عند الانسان هي هي الاساس حتى يكون الانسان
سابت في ايمانه. طيب هل هذا التحدي واجه النبي صلى الله عليه وسلم؟ وهو اختلاف الهويات طبعا لما حصل الهجرة اصبح هناك هويتين. هوية المهاجرين وهوية الانصار. الانصار اهل البلد واللاجئين. ما هو المهاجرين لاجئين
طيب هنعمل ايه ؟ هتحصل مشاكل نعمل ايه ؟ الرسول عليه الصلاة والسلام يريد ان يقول للناس ان الهوية الاسلامية فوق الهوية الوطنية انتماءك لوطنك اقل اهمية من انتماءك لدينك. فعمل المؤاخاة بين المهاجرين والانصار
كل مهاجر له اخ انصاري. اخوة اخوة يرثوا بعض. يعني كان ده يموت ده يورثه ويصرف على اسرته. ده بيموت ده يورثه ويصرف على اسرته فهمتم الامر فقدر يؤسس الرسول صلى الله عليه وسلم لمسألة اساسية وهي ان الهوية الاسلامية فوق الهوية الوطنية كمان
طيب هل كان هذا التحدي موجودا قبل الهجرة؟ طبعا. ازاي ؟ كان فيه هوية آآ اللي هي بنسميها ولاد الناس الاغنيا والعائلات يعني يعني الانسان سليل العائلات الكبيرة والمسلمين اللي هم اصلهم ممكن يكونوا عبيد. ممكن يكونوا موالي يعني عبيد سابقين. وممكن يكونوا فقراء كده
اشتغلوا شغلات كده خفيف زي مسلا آآ آآ ابن مسعود كان بيرعى غنم آآ آآ بلال كان اه صهيب كل دول كانوا فقراء جدا عمار ابن ياسر وياسر والسيدة سمية دول مجموعة فقراء بس كان فيه مجموعة تانية اليد
كان فيه بقى عثمان ابن عفان وابو بكر الصديق كان فيه ناس الزبير بن العوام ناس من عبدمناف بيعمل ايه الرسول عليه الصلاة والسلام؟ ما لا يعرفه كثير منا للاسف
انا ما كنت اعرفه حتى قريب يعني انه كانت هناك مؤاخاة قبل الهجرة والحديث في الطبراني اخ رسول الله صلى الله عليه وسلم بين الزبير وابن مسعود الزبير زوج صفية بنت عبدالمطلب
وابن مسعود الغلام اللي كان بيرعى الغنم بفلوس للناس ده كلام خطير خطير الناس اللي بتشوفني على الفيسبوك انا بشرب بايدي اليمين دلوقتي خلوا بالكم لان انا بصور سيلفي فبالتالي بيزهر لكم اليمين شمال والشمال يمين بس عشان خاطر ما حدش ايه يعلق على هزا الامر
بس فهي المسألة هي الاساس عندي هو دينك دينك لحمك دمك. الدين قبل الوطن الدين قبل ده ده ليس ضد حب الوطن ده من الدين حب الوطن اصلا. الرسول عليه الصلاة والسلام هو بيترك مكة نظر خلفه وقال آآ يعلم
الله انك احب بلاد الله الى قلبي. ولولا ان اهلك اخرجوني منك ما خرجت الدين ليس ضد حب الوطن. ولكن حب الدين فوق حب الوطن الانتماء لله فوق اي انتماء
سيدنا نوح لما قال رب ابني آآ ربي انه ابني من اهلي يا نوحو انه ليس من اهلك هم مين اهله؟ اهله هم المؤمنين اللي كانوا راكبين معها المركب لكن ده مع انه ابنك في الدم. لكن العقيدة الرابطة الاساسية هي رابطة الدين. رابطة العقيدة تأتي قبل اي رابطة اخرى
جزاكم الله خيرا وبارك الله فيكم ولا اريد ان اطيل اكثر من ذلك. ومش عايز استطرد تاني انا كل شوية اقفل وارجع اتكلم تاني. وحياكم الله ارجع للدكتور عمر شكرا جزيلا بارك الله بك
الاتراك عفيات اولسن. بارك الله فيكم. اه شكر الله لك اه كريم فاضل سليمان اه مدير مؤسسة جسور للتعريف بالاسلام والشكر موصول لكم والى لقاءات رمضانية استودعكم الله والسلام